ปัจจัยความเสี่ยง

1.  ความเสี่ยงทางธุรกิจ

  แม้บริษัท มูราโมโต้ อีเล็คตรอน (ประเทศไทย) จำกัด (มหาชน) จะเป็นผู้นำตลาดในประเทศ
  แต่คู่แข่งขันได้ใช้กลยุทธด้านราคามาเจาะตลาดอยู่เสมอ บริษัทฯ
  ได้พยายามใช้กลยุทธด้านความแตกต่างของผลิตภัณฑ์ (Product Differentiate Strategy)
  ทั้งในด้านความหลากหลายของสายผลิตภัณฑ์และคุณภาพของผลิตภัณฑ์
  รวมทั้งการควบคุมต้นทุนการผลิต โดยพัฒนาเทคโนโลยี่การผลิตให้มีประสิทธิภาพมากขึ้นเสมอ
  เพื่อลดต้นทุนการผลิตอันจะช่วยให้บริษัทฯ สามารถแข่งขันในด้านราคาได้ดีขึ้น ในฐานะที่บริษัท
  มูราโมโต้ อีเล็คตรอน (ประเทศไทย) จำกัด (มหาชน)
  เป็นผู้ผลิตและผู้จำหน่ายชิ้นส่วนและส่วนประกอบผลิตภัณฑ์เครื่องใช้ไฟฟ้าและอีเล็คทรอนิกส์
  จึงมีความรับผิดชอบทั้งด้านการผลิต การตลาด การขาย และการกระจายสินค้า บริษัทฯ
  จึงมีความเสี่ยงทางธุรกิจเพิ่มเติมอีกดังนี้

1.  ความเสี่ยงทางการผลิต

  ความเสี่ยงทางการผลิต
  เป็นความเสี่ยงที่อาจเกิดจากการผลิตชิ้นส่วนที่บกพร่องเสียหายอันเนื่องมาจากกระบวนการผลิต
  บริษัทฯ ต้องรับผิดชอบต่อความบกพร่องเสียหายที่เกิดขึ้นต่อผลิตภัณฑ์
  ซึ่งอาจจะเกิดขึ้นเพราะความผิดพลาดของบุคลากร ไฟฟ้าดับ เครื่องจักรบกพร่อง ฯลฯ
  บริษัทฯจะต้องรับผิดชอบต่อความเสียหายที่เกิดขึ้นต่อผลิตภัณฑ์ของบริษัท ฯ ทั้งหมด

1.2 ความเสี่ยงเกี่ยวกับผลิตภัณฑ์

  ความเสี่ยงเกี่ยวกับผลิตภัณฑ์ คือ
  ความเสี่ยงที่อาจเกิดขึ้นจากความเสียหายอันเนื่องมาจากการใช้สินค้าของลูกค้าขั้นสุดท้าย เช่น
  เมื่อผู้ใช้เครื่องใช้ไฟฟ้าของบริษัทลูกค้าของบริษัทฯ
  แล้วเกิดความเสียหายต่อร่างกายจากชิ้นส่วนที่ผลิตโดยบริษัทฯ อย่างไรก็ตาม บริษัทฯ เห็นว่า
  โอกาสที่จะเกิดความเสียหายดังกล่าวมีค่อนข้างต่ำ

1.3 ความเสี่ยงเกี่ยวกับสินค้าคงเหลือ

  ความเสี่ยงเกี่ยวกับสินค้าคงเหลือ เป็นความเสี่ยงที่อาจเกิดขึ้นจากการเก็บรักษาสินค้าคงเหลือ
  ในขณะที่บริษัทฯ ดูแลรักษาอยู่ บริษัทฯ จะต้องรับผิดชอบต่อความเสียหายที่เกิดขึ้นต่อสินค้าคงเหลือ
  ซึ่งอาจจะอยู่ในรูปของการเสื่อมสภาพหรือความเสียหายต่างๆ

4.  ความเสี่ยงจากการให้สินเชื่อการค้า

  ความเสี่ยงจากการให้สินเชื่อการค้า
  ได้แก่หนี้เสียที่อาจเกิดขึ้นเพราะลูกค้าไม่สามารถชำระค่าสินค้าได้

1.5 ความเสี่ยงทางตลาด

  ความเสี่ยงทางตลาดคือความเสียหายที่อาจเกิดขึ้นจากการขายสินค้า
  อันเนื่องมาจากความผันผวนของตลาด เศรษฐกิจตกต่ำ หรือการยกเลิกคำสั่งซื้อ

  ในการนี้บริษัทฯ ได้เตรียมความพร้อมเพื่อให้บริษัทฯ ก้าวล้ำหน้าคู่แข่งในทุกทาง
  ทั้งด้านราคาการจำหน่ายและคุณภาพของผลิตภัณฑ์เสมอ

2.  ความเสี่ยงด้านเทคโนโลยี่

  อุตสาหกรรมเครื่องใช้ไฟฟ้าและอีเล็คทรอนิกส์มีการพัฒนา
  และเปลี่ยนแปลงเทคโนโลยี่การใช้งานอยู่เสมอ
  ดังนั้นอุตสาหกรรมการผลิตชิ้นส่วนเครื่องใช้ไฟฟ้าและอีเล็คทรอนิกส์ของบริษัทฯ จึงต้องพัฒนา
  และเปลี่ยนแปลงให้สอดคล้อง และล้ำไปข้างหน้าเสมอ รวมทั้งการใช้เครื่องจักรใหม่ ๆ
  เพื่อให้ประสิทธิภาพการผลิตดีขึ้น อันจะส่งผลให้มีการเปลี่ยนแปลงเทคโนโลยี่ที่ใช้สูงขึ้นตามไปด้วย
  บริษัทฯ มีเตรียมความพร้อมเสมอเพื่อพัฒนา และเปลี่ยนแปลงเทคโนโลยี่การผลิต โดยบริษัทฯ
  มีวิศวกรและช่างเทคนิคที่มีคุณภาพเพื่อรองรับการการพัฒนา และเปลี่ยนแปลงเทคโนโลยี่

3.  ความเสี่ยงด้านแรงงาน

อุตสาหกรรมการผลิตชิ้นส่วนเครื่องใช้ไฟฟ้าและชิ้นส่วนอีเล็คทรอนิกส์เป็นอุตสาหกรรมที่ต้องอาศัยแรงงานเป็นจำนวนมาก
และแม้ว่าบริษัทฯ จะพัฒนาการผลิตโดยใช้เครื่องจักรอัตโนมัติและหุ่นยนต์เพื่อช่วยในการผลิตมากขึ้น
แต่บริษัทฯ ก็ยังต้องพึ่งพาแรงงานเป็นจำนวนมาก บริษัทฯ
ได้ตระหนักถึงความสำคัญของบุคคลากรในทุกระดับ
ได้มีการปรับปรุงสวัสดิการแก่พนักงานให้ได้มาตรฐานอยู่เสมอ บริษัทฯ ได้จัดตั้ง CP & H Kai ขึ้น
เพื่อวัตถุประสงค์ในการประสานความสัมพันธ์
และการสื่อสารระหว่างฝ่ายบริหารกับพนักงานให้มีประสิทธิภาพยิ่งขึ้น ซึ่งบริษัทฯ
ประสบผลสำเร็จด้วยดี

4.  ความเสี่ยงทางการเงิน

เนื่องจากธุรกิจหลักของบริษัทฯ เกี่ยวข้องกับการส่งออกทั้งทางตรงและทางอ้อม
จึงหลีกเลี่ยงไม่ได้ในการได้รับผลกระทบจากความผันผวนของอัตราแลกเปลี่ยน
แต่เนื่องด้วยรายรับของบริษัทฯ
ในสกุลเงินตราต่างประเทศสูงกว่ารายจ่ายเงินตราต่างประเทศในสกุลเดียวกัน
จึงทำให้ผลกำไรหรือขาดทุนจริงจากอัตราแลกเปลี่ยนมีจำนวนน้อย ส่วนใหญ่บริษัทฯ
จะไม่ได้เข้าทำสัญญาประกันความเสี่ยงสำหรับทรัพย์สินและหนี้สินที่อยู่ในรูปของเงินตราต่างประเทศ
ผลกำไรหรือขาดทุนจากอัตราแลกเปลี่ยนนี้จึงเป็นผลกำไรหรือขาดทุนที่ยังไม่เกิดขึ้นจริง
(Unrealized Gain/Loss) เป็นผลกำไรหรือขาดทุนทางบัญชี (Book Gain/Loss) เท่านั้น
ซึ่งไม่มีผลกระทบต่อการดำเนินงานปกติและสภาพคล่องทางการเงินของบริษัทฯแต่อย่างใด บริษัทฯ
อาจใช้เครื่องมือทางการเงินเพื่อลดความเสี่ยงในอนาคตที่เกิดจากการเปลี่ยนแปลงของอัตราแลกเปลี่ยนโดยการทำสัญญาซื้อขายเงินตราต่างประเทศล่วงหน้าบ้างเป็นบางครั้งเพื่อความเหมาะสม

  ความเสี่ยงทางการเงินที่เหลืออยู่คือ แหล่งเงินทุน บริษัทฯ
  ตระหนักดีว่าการขยายกิจการอย่างต่อเนื่องของบริษัทฯ
  เพื่อรองรับกับปริมาณความต้องการของสินค้าที่เพิ่มสูงขึ้น อาจทำให้บริษัทฯ
  มีความต้องการเงินทุนมาเพื่อขยายกิจการ บริษัทฯ จึงได้ขยายความสัมพันธ์กับสถาบันการเงินต่าง
  ๆ เพื่อให้มีแหล่งเงินทุนที่เพียงพอ โดยเฉพาะแหล่งเงินทุนระยะยาวที่มีเสถียรภาพ เช่น BIBF
  (BANGKOK INTERNATIONAL BANKING FACILITY)
  และธนาคารเพื่อการส่งออกและนำเข้าแห่งประเทศญี่ปุ่น (THE EXPORT-IMPORT BANK OF
  JAPAN) หรือปัจจุบันนี้คือ JBIC (JAPAN BANK FOR INTERNATIONAL COOPERATION)
  แต่ปัจจุบันบริษัทฯ มีสภาพคล่องที่ดี
  มีเงินทุนเพียงพอเพื่อใช้ในการขยายงานหรือลงทุนในโครงการต่าง ๆ ของบริษัทฯ
  หรือของบริษัทย่อย